Уражлівай будзе экскурсія і па мемарыяльным комплексе “Дзецям — ахвярам вайны”, размешчаным непадалёк сядзібнага дома. Аднак уражанні ад яго наведвання бу-дуць іншыя, чым ад наведвання музея. Чырвонабярэжскі мемарыял — адзіны на тэрыторыі СНД, прысвечаны ўсім дзецям, якія загінулі падчас Другой сусветнай вайны. Афіцыйнае адкрыццё мемарыяла адбылося ў чэрвені 2007 года. Аўтар праекта — Леанід Левін, які праславіўся работай над мемарыяльным комплексам “Хатынь”. Дарэчы, чырвонабярэжскі мемарыял у народзе называюць “Дзіцячая Хатынь”. Напэўна, няма ў краіне педагога, які б не чуў пра гэты мемарыял. Аповед экскурсавода пра мясцовых дзяцей, у якіх падчас Вялікай Айчыннай вайны бралі кроў для параненых нямецкіх салдат, нельга слухаць без слёз…